b"\n_START_ARTICLE_\nNotre Dame universitetas\n_START_SECTION_\nIstorija\n_START_PARAGRAPH_\n1842 m. lapkri\xc4\x8dio 26 d. universitet\xc4\x85 \xc4\xafk\xc5\xabr\xc4\x97 pranc\xc5\xabz\xc5\xb3 vienuolis Edward Sorin, kuris taip pat buvo pirmasis jo prezidentas.\n_START_SECTION_\nStrukt\xc5\xabra\n_START_PARAGRAPH_\nBakalauro studentai gali rinktis studijas tarp \xc5\xa1e\xc5\xa1i\xc5\xb3 fakultet\xc5\xb3: Men\xc5\xb3 ir Kalbos, Mokslo, In\xc5\xbeinerijos, Verslo, Architekt\xc5\xabros ir Pasaulini\xc5\xb3 reikal\xc5\xb3._NEWLINE_Universitetas si\xc5\xablo daugiau kaip 50 metini\xc5\xb3 program\xc5\xb3 studijuoti u\xc5\xbesienyje ir daugiau kaip 15 vasaros program\xc5\xb3. Notre Dame magistrant\xc5\xabros studij\xc5\xb3 programoje yra daugiau kaip 50 magistro, doktorant\xc5\xabros ir profesini\xc5\xb3 studij\xc5\xb3 program\xc5\xb3, kurias si\xc5\xablo penkios mokyklos, kartu su Notre Dame teis\xc4\x97s mokykla. Universitete veikia Hesburgo biblioteka ir Snite meno muziejus. Did\xc5\xbeioji dalis universiteto student\xc5\xb3 gyvena universiteto bendrabu\xc4\x8diuose, kuri\xc5\xb3 i\xc5\xa1 viso yra 31 ir kiekvienas j\xc5\xb3 turi savo tradicijas, renginius ir savo sporto komandas.\n_START_SECTION_\nPri\xc4\x97mimas\n_START_PARAGRAPH_\nNotre Dame yra \xc5\xbeinomas d\xc4\x97l savo selektyvumo. 2018 m. ruden\xc4\xaf \xc4\xaf universitet\xc4\x85 buvo priimti 3 610 studentai i\xc5\xa1 20 371 pateikusi\xc5\xb3 parai\xc5\xa1kas (17,7% nuo norin\xc4\x8di\xc5\xb3j\xc5\xb3 skai\xc4\x8diaus). Vos ne kas ketvirtas studentas turi vien\xc4\x85 i\xc5\xa1 savo t\xc4\x97v\xc5\xb3 baigus\xc4\xaf \xc5\xa1\xc4\xaf universitet\xc4\x85. Akademinis profilis ir toliau i\xc5\xa1lieka tarp 10\xe2\x80\x9315 geriausi\xc5\xb3 nacionalini\xc5\xb3 mokslini\xc5\xb3 tyrim\xc5\xb3 universitet\xc5\xb3. Tarp stojan\xc4\x8di\xc5\xb3j\xc5\xb3 48% reprezentavo 1% gabiausi\xc5\xb3 mokini\xc5\xb3 savo vidurin\xc4\x97je mokykloje, o 94% - buvo tarp 10% pa\xc4\x8di\xc5\xb3 geriausi\xc5\xb3. Vidutinis SAT balas buvo 1510, tuo tarpu ACT balas buvo 34 (i\xc5\xa1 36 galim\xc5\xb3). Pri\xc4\x97mimas studijuoti universitete ankstyv\xc4\x85ja parai\xc5\xa1ka nevar\xc5\xbeo studentams pasirinkti ir kitus universitetus, \xc4\xaf kuriuos jie buvo priimti. Priimti studentai atvyko i\xc5\xa1 1311 gimnazij\xc5\xb3, o vidutinis studentas keliavo daugiau nei 750 myli\xc5\xb3 iki Notre Dame. Nors visi studentai pradeda mokytis pirm\xc5\xb3j\xc5\xb3 met\xc5\xb3 studij\xc5\xb3 programoje, bet 25 proc. nurod\xc4\x97, kad ketina studijuoti laisv\xc5\xb3j\xc5\xb3 men\xc5\xb3 ar socialini\xc5\xb3 moksl\xc5\xb3 srityje, 24 proc. in\xc5\xbeinerijos, 24 proc. verslo, 24 proc. mokslo ir 3 proc. architekt\xc5\xabr\xc4\x85.\n_START_SECTION_\nReitingai\n_START_PARAGRAPH_\n2016 m. \xe2\x80\x9eForbes\xe2\x80\x9c \xe2\x80\x9eAmerica's Top Colleges\xe2\x80\x9c s\xc4\x85ra\xc5\xa1e u\xc5\xbeima 13-\xc4\x85j\xc4\x85 viet\xc4\x85 tarp universitet\xc5\xb3 Jungtin\xc4\x97se Amerikos Valstijose. \xe2\x80\x9eUS News and World Report\xe2\x80\x9c skiria Notre Dame teis\xc4\x97s mokyklai 22-\xc4\x85j\xc4\x85 viet\xc4\x85. Remiantis \xe2\x80\x9eBusinessWeek\xe2\x80\x9c ataskaita pirm\xc4\x85j\xc4\x85 viet\xc4\x85 u\xc5\xbeima Mendozos verslo kolegijos bakalauro mokykla.\n_START_SECTION_\nUniversiteto \xc5\xbemon\xc4\x97s\n_START_PARAGRAPH_\nUniversitet\xc4\x85 yra baig\xc4\x99 134 t\xc5\xabkst. alumnat\xc5\xb3, veikia 275 ND klubai visoje Amerikoje, kurie palaiko vien\xc4\x85 i\xc5\xa1 glaud\xc5\xbeiausi\xc5\xb3 alumnat\xc5\xb3 tinkl\xc5\xb3 tarp JAV universitet\xc5\xb3. _NEWLINE_Eric F. Wieschaus - 1969 m. baig\xc4\x97 bakalauro studijas, 1995 m. Nobelio premijos u\xc5\xbe medicin\xc4\x85 laureatas_NEWLINE_Condoleezza Rice  - baig\xc4\x97 Politini\xc5\xb3 moksl\xc5\xb3 magistro studijas 1975 m._NEWLINE_Phil Donahue - TV laid\xc5\xb3 ved\xc4\x97jas, 1957 m. baig\xc4\x97 bakalauro studijas_NEWLINE_Regis Philbin - TV laid\xc5\xb3 ved\xc4\x97jas, 1953 m. baig\xc4\x97 bakalauro studijas_NEWLINE_Knute Rockne - \xc5\xbeymus ND futbolo treneris, 1914 m. baig\xc4\x97 farmacijos bakalauro studijas_NEWLINE_Joe Montana - futbolininkas, 1979 m. baig\xc4\x97 bakalauro studijas\n_START_SECTION_\nSportas\n_START_PARAGRAPH_\nUniversiteto atletin\xc4\x97s komandos yra NCAA I divizijos nariai ir yra \xc5\xbeinomos kaip \xe2\x80\x9e Fighting Irish\xe2\x80\x9c (Kovojantys airiai). Notre Dame yra \xc5\xbeinomas d\xc4\x97l savo amerikieti\xc5\xa1kojo futbolo komandos, kuri prisid\xc4\x97jo prie jo vardo i\xc5\xa1garsinimo XX a. Jie yra laim\xc4\x97j\xc4\x99 17 nacionalini\xc5\xb3 \xc4\x8dempionat\xc5\xb3. Notre Dame Victory March daina yra da\xc5\xbenai laikoma viena i\xc5\xa1 labiausiai \xc5\xbeinom\xc5\xb3 ir atpa\xc5\xbe\xc4\xafstam\xc5\xb3 sportini\xc5\xb3 dain\xc5\xb3 tarp universitet\xc5\xb3."